text: नई दिल्‍ली: 'पद्मावत' के मुद्दे पर जारी गतिरोध के बीच कांग्रेस के वरिष्‍ठ नेता दिग्विजय सिंह ने अपनी राय रखते हुए कहा है कि ''ऐसी फिल्‍में जो देश या जाति की भावनाओं को आहत करती हैं, ऐसी फिल्‍में नहीं बनानी चाहिए.'' बीजेपी नेता सुब्रमण्‍यम स्‍वामी ने भी कहा, ''इस तरह की फिल्‍में पुराने जख्‍मों को कुरेदती हैं, लिहाजा इस तरह की फिल्‍में नहीं बननी चाहिए. इस तरह की फिल्‍मों की ऐतिहासिक वैल्‍यू क्‍या है? जीरो. वे (निर्माता) कहते हैं कि इसका इतिहास से कुछ लेना-देना नहीं है तो सवाल उठता है कि फिर आप इसे क्‍यों बना रहे हैं? दूसरी बार राहुल गांधी इस मुद्दे पर स्‍टैंड क्‍यों नहीं ले रहे हैं.''